
1. Tehnilised näitajad

	10 kV õhuliini juhtme vahetus 
	3940 m 

	Uute mastide paigaldus
	29 tk

	Olemasolevate mastide paigaldus uude asukohta 
	6 tk

	Projekteeritud lahklüliti
	1 tk

i



	
	

	Demonteeritav juhe AC-35 ja AC-50
	11,8 km



	
	


2. Seletuskiri

3.1. Üldosa
Käesolevas projektis on lahendatud Põlvamaal Räpina vallas Raigla külas Metskonna 10 kV liini haruliini rekonstrueerimine.  Projekti mahus asendatakse olemasolev paljasjuhe AC-35 ja AC-50 kaetud juhtmega BLL-62, 29 r/b masti asendatakse puitmastidega, 6 puitmasti tõstetakse ümber uude asukohta ning asendatakse Raiglamõisa h/l lahklüliti,. Allesjäävad r/b mastid korrastatakse, asendatakse kõik isolaatorid ja defektsed traaversid. Liini trassilt eemaldatakse võsa.

Õhuliinide projekteeritud (trassi)pikkused selguvad töömahtude tabelist ja asendiplaani joonistelt, arvutuslikud pikkused (koos varuga) on esitatud elektriskeemidel ja spetsifikatsioonis. 

Projektis nimetatud elektriseadmeid ja -paigaldisi võib asendada vähemalt samaväärsetega, mis on heakskiidetud Elektrilevi OÜ poolt.

Projekt on koostatud vastavalt Elektrilevi OÜ poolt kehtestatud nõuetele. Tööde teostamisel on vajalik kinni pidada Eesti Vabariigis kehtivatest normatiividest ja seadustest ning töötervishoiu, tööohutuse ja elektriohutuse nõuetest.

Projekti koostamisel on lähtutud järgmistest standarditest, eeskirjadest, normidest jms:

- Eesti Vabariigi Ehitusseadustik, Nõuded ehitusprojektile ja teised kehtivad seadused, nõuded ja õigusaktid;

- Eesti Energia AS ettevõtte standardid, juhendid, normid, nõuded ja teised kehtivad dokumendid;

- EVS-HD 60364-4-41:2017 Madalpingelised elektripaigaldised. Osa 4-41: Kaitseviisid. Kaitse elektrilöögi eest;

- EVS-HD 60364-4-42:2011 Madalpingelised elektripaigaldised. Osa 4-42: Kaitseviisid. Kaitse kuumustoime eest;

- EVS-HD  60364-4-444:2010/AC:2012  Madalpingelised  elektripaigaldised.  Osa  4-444: Kaitseviisid. Kaitse pingehäiringute ja elektromagnetiliste häiringute eest;

- EVS-HD 60364-5-52:2011 Madalpingelised elektripaigaldised. Osa 5-52: Elektriseadmete valik ja paigaldamine. Juhistikud;

- EVS-HD 60364-5-54:2011 Madalpingelised elektripaigaldised. Osa 5-54: Elektriseadmete valik ja paigaldamine. Maandamine ja kaitsejuhid;

- EVS-EN 61936-1:2021 Tugevvoolupaigaldised nimivahelduvpingega üle 1 kV ja alalispingega üle 1,5 kV . Osa 1: Vahelduvpinge.
-EVS-EN 50341-20-2018: Elektriõhuliinid vahelduvpingega üle 1 kV. Osa 2-20: Eesti siseriiklikud erinõuded.

Elektrilevi normdokumendid:

P339 „0,4-20 kV võrgustandard : 20 kV õhuliinid“

J3198 „Juhend olemasolevate keskpinge õhuliinide rekonstrueerimisel kaetud juhtmete kasutamiseks ja objektide valikuks“

J3301/4 „20 kV õhuliinide täpsustavad nõuded projekteerimiseks“

Mastide tugevusarvutustes on kasutatud juhendis J3301 toodud norme ja väärtusi.

Nimetatud dokumentidega tuleb arvestada ka ehitustööde teostamisel. Samuti järgida nimetatud dokumente elektripaigaldise hilisemal käidul.

Ehitustööde käigus ja elektripaigaldiste hilisemal käidul juhinduda eespool toodud eeskirjadest ja seadustest. Ehitustöödel tekkinud küsimused ja probleemid, mida pole kajastatud käesolevas projektis või on ebaselged, lahendatakse töö käigus kooskõlastatult projekti autori ja töö tellijaga. Projekt on kooskõlastatud kõigi seotud asutustega ja kinnistute omanikega.

Alusplaanina on kasutatud A&O Maamõõdubüroo OÜ tööd nr. 103/26 „Metskonna ka Poldri alajaamde vahelise 10 kV õhuliini geodeetiline alusplaan“, koostatud  juuni 202.a.
Projekt on teostatud lähtudes Elektrilevi OÜ tellimusest (lisa 1).

Vähemalt seitse päeva enne liiniehitustööde algust tuleb ehitajal võtta ühendust kinnistute valdajatega, teavitades neid tööde teostamisest nende maaüksusel ning arvestada nende tingimuste ja nõudmistega. Tööd teostatakse Elektrilevi OÜ piirkonna varahalduriga kooskõlastatult, teavitatakse käidukorraldajat ja projektijuhti. Meetmed ohutuks tööks elektriseadmetel ja nende kaitsetsoonis määrata kindlaks tööjuhatuse koosolekul enne tööde alustamist. Ehitustöödel tekkinud küsimused ja probleemid, mida pole kajastatud käesolevas projektis või on ebaselged, lahendatakse töö käigus kooskõlastatult projekteerija ja tellijaga.

Ehitustööd toimuvad Põlvamaal Räpina vallas Raigla külas ja osaliselt tee nr. 18188 Räpina-Raigla  kinnistul km. 1,095 ja selle tee kaitsevööndis.

Tööd toimuvad ka järgmiste maaparandussüsteemide, eesvoolukraavide riigi poolt korras hoitavate ühiseesvooluga veekogude aladel ja kaitsevööndites:

Vaadimäe (MS kood 2020705100010001)

Räpina polder I (MS kood 2106220220010)

3.2. Tehniline lahendus

Räpina-Linte 10 kV liini Metskonna haruliini lõigus Metskonna alajaam – kuni Poldri alajaama juures olev kaablimast asendatakse liini paljasjuhe AC-35 ja AC-50 kaetud juhtmega BLL-62. Mehaanilise koormuse suurenemise ja mastide ebapiisava vastupidavuse tõttu asendatakse defektsed, amortiseerunud  ning r/b lõpu- ja nurgamastid puitmastidega. Kõik isolaatorid asendatakse, samuti deformeerunud ja vigased traaversid, viltused mastid õiguda. Kuna olemasoleva liini visangud on liiga pikad, enamasti 110-140 m, siis uued mastid paigaldatakse uutesse kohtadesse arvestusega, et visangu pikkus jääks alla 100 m.  
3.2.1 10 kV õhuliini rekonstrueerimine.

Vastavalt joonisele nr. IP9264Metskonna hl_4-01_Asendiplaan, asendada Metskonna alajaama juures m1 uue puitmasti ja toega. Mastis M6 (vana nr. 1) olev lahklüliti säilitada. Sellel mastil asendada traaversid lõputraaversiga ja teha õhuliinilt lahklülitile uued ühendused juhtmega SAX -50 mm2. Kontrollida masti maanduspaigaldise korrasolekut ja takistust, vajaduse korral maandus korrastada.

Mastist nr. 58, (uus nr. M11) demonteerida Poldri h/l lahklüliti. R/b mastid demonteerida ja asendada puitmastide ja tugedega vastavalt joonisele nr. 1,  Räpina –Linte 10 kV liini rekonstrueerimise I etapi käigus demonteeritakse mastist nr. 58 algav Astla h/l suunas kulgev 10 kV liin.

Raiglamõisa h/l hargnemismast 17 (uus nr. 18) asendada, mastile paigaldada tõmmitsad ja lahklüliti, ehitada maanduspaigaldis R<16 om ja potentsiaalitasandusring. 
Uute mastide asukohad ja visangute pikkused on märgitud joonistele. Olemasolevad puitmastid, mis oma seisukorra ja mõõtmete poolest sobivad, jätta alles ja vajaduse korral paigaldada ümber uutesse kohtadesse. Vastav informatsioon on märgitud asendiplaanile. Amortiseerunud ja defektsed mastid demonteerida. Kõikidele allesjäävatele r/b mastidele ehitada maanduspaigaldised R<25 om. 

Mastide pikkused ja tugevusklassid on valitud projektile lisatud tugevusarvutuste ja iseloomulike visangute pikiprofiilide abil. Projekteerimisel on arvestatud, et juhtme gabariit maapinnas suhtes juhtme temperatuuril + 60C  ei oleks alla järgmiste väärtuste:

minimaalne juhtme kõrgus maapinnast, teedest eemal – 5,6 m

teede kohal                                                                     - 7 m

Kõikidele allesjäävatele r/b mastidele ehitada maanduspaigaldised ja mastidele, milledele on projekteeritud lahutuspunktid, ehitada lisaks maanduspaigaldisele potentsiaalitasandusring mastist 1 m kaugusele. 
Kõikidele  haruliini mastidele paigaldada mastide numbrid ja elektriohumärgid.

Uute mastide pikkused ja tugevusklassid on toodud mastide tabelis ja joonisel nr. 1. Kandemastide paigaldussügavuseks on üldjuhul arvestatud minimaalselt 2m, kui joonisel pole näidatud teisiti. Nurga-, ankru- ja lõpumastide paigaldussügavus, samuti andmed tugede ja tõmmitsate paigalduse kohta on märgitud joonistele. Kõikidele uutele mastidele ja tugedele paigaldada riiglid.

Tõmmitsa ankruna kasutada ankruplaate, läbimõõduga 430 mm. Kui tõmmitsa ankrukohas on pehme ebapüsiv pinnas, katta tõmmitsa ankur sitkema või kivise pinnasega.

Kõikidel kandemastidel on juhtmed kolmnurkpaigutusega, lõpu- ja nurgamastidel on   rõhtpaigutusega, vastavalt sellele on tehtud traaversite valik.

Kõik isolaatorid asendada uute 20 kV isolaatoritega. Asendada defektsed traaversid.
Liini trass puhastada võsast ja puudest 5 m laiuselt mõlemalt poolt liini telge. Puhastamist vajava trassi piirkonnad on näidatud asendiplaanil. Orienteeruv puhastatava ala suurus on 0,2 ha. Eelnevalt kooskõlastada kogu rekonstrueerimistegevus ja trassi puhastus konkreetse kinnistu omanikuga ja järgida täpselt omaniku poolt esitatud tingimusi. 

Sädevahemikud on projekteeritud igasse 3-ndasse masti, paigaldavate sädevahemike asukohad on märgitud joonisele nr. 1 ja mastide tabelisse. Sädevahemikud reguleerida 20 kV nimipingele ettenähtud pikkusele 150 mm. Kõikidel teega ristumistel teha juhtmetele, kus ei ole ankrukinnitust, mõlemal pool  teed teega piirnevatel mastidel spiraalsidemetega topeltkinnitus.

Kogu tööde teostamiseks kasutatud ehitusala koristada ja korrastada. Pärast paigaldustöid tuleb koostada elektripaigaldise teostusjoonised.

3.2.2. Maandamine ja maanduspaigaldised.

Räpina  alaj. 10 kV võrgus on lähteandmete järgi mahtuvuslikud maaühendusvoolud suurusjärgus 10 A. 

Käsilülituspunktide maksimaalne lubatav maandustakistus arvutatakse normdokumendi P393 põhjal:

Lülituspunktide maanduspaigaldiste maksimaalselt vajalik takistus on  Rm(32 (.  Arvestades võimalikku maandustingimuste halvenemist, projekteerin lahutuspunktide maanduspaigaldised takistusega  Rm(16 (.  Kõikidele allesjäävatele r/b mastidele ehitada maanduspaigaldised takistusega mitte alla 25 oomi.
Lahklülitite mastide ümber ehitada potentsiaalitasanduskontuurid sügavusel 0,3-0,5 m 1 m kaugusele mastist. Maanduste allaviigud kaitsta metallist kaitsekattega.

Maanduse rajamisel kasutada 1,5 m pikkuseid maandusvardaid ja 10 mm tsingitud terasjuhte. Horisontaalmaandur paigaldada ca 1 m sügavusele. Kui pinnase eritakistus osutub maanduspaigaldise kohal suuremaks, siis tuleb paigaldada täiendavaid maanduselektroode või ka pikenda vertikaalseid maandusvardaid.

3.2.3. Tähistused.
Rekonstrueeritud liin tähistada vastavalt dokumendile nr. P346 – (0,4-20) kV  osa 10: „Identifitseerimine ja tähistamine“ nõuetele.

Tähistada järgmiselt.

· Kõikidele mastidele paigaldada mastide numbrid ja elektriohumärgid. Liini esimestele mastidele märkida liini nimetus

Lahklülitite mastidele märkida lahutuspunktide nimetused..

· Lahklülitite mastidele lülitusseadmete juurde märkida seadme tähis koos lüliti numbriga 
(vastavalt VL15, LL13, ML14 jne.) Lülitite numbrid on toodud projektile lisatud operatiivskeemil. (joonis IP9264-2).

3.2.4. Demonteeritavad seadmed
Demonteerida asendiplaanil näidatud r/b mastid ja asendada need uute puitmastidega vastavalt joonisele nr. 1. Masti nr. 58 demonteerida koos toe, lahklüliti ja traaversitega. Demonteerida juhe AC kogu liini pikkuselt, samuti defektsed traaversid ja asendada uutega. Kõik isolaatorid asendada 20 kV isolaatoritega.

Mastide, toestuste ja jalandite demonteerimisel demonteerida ka maa sisse ulatuvad osad ning tekkivad augud täita ja tihendada. Demonteerimistööde teostamiseks kasutatud maa-alale tekitatud kahjustused pinnakatted ete jm. kahjustused taastada peale töödele eelnenud olukorda.

Lammutusjäätmed sorteerida, raudbetoon suunata ümbertöötlemiseks (täitematerjaliks). Seadmed ja materjalid utiliseerida või käidelda vastavalt seletuskirja tabelile " Tagastatavad materjalid".. Metallkonstruktsioonid ja -materjalid demonteerida. Vanametall anda üle metalli ümbertöötlevale ettevõttele ning korduskasutuseks kõlbmatud jäätmed suunata utiliseerimisele.

4. Trassi ettevalmistamine ja heakorrastustööd
Ehitus- ja demonteerimistööde käigus tekkinud kahjustuste ulatus sõltub ehitusajast. Pärast ehitustööde lõpetamist taastada tööde käigus rikutud või eemaldatud pinnas ja katted. vastavalt Majandus- ja taristuministri määrusele 03.08.2015 nr.101:  Tee ehitamise kvaliteedi nõuded.. Hilisemate erimeelsuste vältimiseks on soovitav koos huvitatud instantsidega fikseerida (fotod vmt) olukord enne ehitustööde algust ja peale ehitustööde lõppu.

Ehituskaevikust väljakaevatav pinnas, mis ei ole sobiv ehituskaeviku tagasitäitmiseks, utiliseerida vastavalt kehtivale korrale.

Peale tööde lõppu haritaval põllumaal peab pinnas nägema välja samasugune nagu kõrvalolev töödest puutumata pinnas. Pehmel pinnasel töötamiseos valida aeg, millal on kahjustused kõige väiksemad. Rööbaste tekkimisel tasandada need peale töö lõppu. 

Mastide asendamise käigus vigastatud maaparandussüsteemi drenaaztorud kaevata lahti ja vahetada välja sama läbimõõduga plasttorude vastu. Torude ühenduskohad katta geotekstiiliga.  

Töövõtja vastutab tööde teostamise ajal keskkonnakaitse eest ehitusplatsil ja selle kõrval oleval alal vastavalt Eesti Vabariigis kehtivatele seadustele ja nõuetele.

Jäätmete käitlemisel tuleb lähtuda jäätmeseadusest. Tööplatsilt koristada tööde käigus tekkinud ehitusjäätmed ja muu ehituspraht (traadi ja kaabli jupid, isolatsioonimaterjal). Tekkinud ehitusjäätmed taaskasutatakse või kõrvaldatakse nõuetele vastavas ehitusjäätmete käitluskohas. 

5. Ehitustööde korraldamine, dokumenteerimine ja järelevalve
Tööde tegemisel jälgida ehitustööde head tava, elektritööd usaldada väljaõpetatud personalile. Tööde tegemise aeg kooskõlastada kinnistu valdajaga enne tööde algust.

Ehitustööde dokumenteerimisel lähtuda Eesti Vabariigi “Ehitusseadusest” ja Elektrilevi OÜ elektripaigaldise kasutuselevõtu protseduurist. Ehituse järelevalvet teostab elektrivõrgu käidukorraldaja. Kõik kõrvalekalded projektist kooskõlastada tellija ja projekteerijaga ning fikseerida kirjalikult.

6. Käidujuhend
Käesoleva projekti järgi ehitatud elektripaigaldiste käidul kasutada Elektrilevi OÜ varem kehtestatud käidujuhendit.

Koostas:Enn Kraav
Juuli 2026

